Etter at regionsreformen trådte i kraft 1. januar 2010 fikk den status som fylkesvei. Den 1. februar 2010 ble traséen mellom Moflata i Skien og Skjelsvik i Porsgrunn overført til riksvei 36. Strekningen mellom Heistad og Rugtvedt ble senere klassifisert til riksvei igjen, samtidig som Heistaddalen ble overført fra europavei 18, og Tangenvegen til Grenlandsterminalen ble del av riksveien.